**ITANGAZO RIGENEWE IBITANGAZAMAKURU**

**ITANGAZO RY’INAMA Y’INAMA RUSANGE Y’IHURIRO RY’IGIHUGU NYUNGURANABITEKEREZO RY’IMITWE YA POLITIKI**

None kuwa kane, tariki ya 21 Kanama 2014, inama isanzwe y’Inama Rusange y’Ihuriro ry’Igihugu Nyunguranabitekerezo ry’Imitwe ya Politiki yateranye, iyobowe n’Umuvugizi w’Ihuriro Hon. Sheikh HARERIMANA Mussa Fazil.

Ku murongo w’ibyizwe hari :

1. Kwemezainyandikomvugoy’inamay’InamaRusangeyokuwa 3/04/2014,
2. Kugezwaho Raporo y’ibikorwa na Raporo y’imikoreshereze y’imari n’Umutungo mu mwaka w’ingengo y’imari 2013/2014no kuyemeza;
3. Kwemeza Gahunda y’Ibikorwa by’Ihuriro (Annual Action Plan) mu mwaka w’ingengo y’imari 2014/2015;
4. GushyirahoAbagize Biro y’Ihuriro.

Inama Rusange yatangiye yemeza inyandikomvugo y’inama y’Inama Rusange yo kuwa 03/04/2014, imaze kuyikorera ubugororangingo mu myandikire.

Inama Rusange yakiriye Raporo y’ibikorwa na Raporo y’imikoreshereze y’imari n’Umutungo mu mwaka w’ingengo y’imari 2013/2014,irazemeza nyuma yo kungurana ibitekerezo no kuzikorera ubugororangingo.

Inama Rusange yemeje kandi Gahunda y’Ibikorwa by’Ihuriro (Annual Action Plan) mu mwaka w’ingengo y’imari 2014/2015, inasaba ko hakwihutishwa ivugururwa ry’ Igitabo cy’uburyo bw’imiyoborere n’icungamutungo by’Ihuriro (*Financial and Administrative procedures Manual*), bijyanye n’Itegeko Ngenga rigenga Imitwe ya politiki n’Abanyapolitiki rishya.

Inama Rusange yashyizeho Abagize Biro y’Ihuriro bashya, aribo **Hon. BYABARUMWANZI Fancois**, uturuka mu ishyaka PL, ku mwanya w’Umuvugizi; na **Madamu MUKOBWAJANA Florence**, uturuka mu Ishyaka RiharaniraDemokarasi no KurengeraIbidukikije*(Democratic Green Party of Rwanda*), ku mwanya w’Umuvugizi Wungirije.

Inamayatangiyesaatatu (9h00’) irangirasaa sita (12h00).

Bikorewe i Kigali, tariki ya 21/08/2014.

**KAYIGEMA Anicet**

**Umunyamabanga Nshingwabikorwa**